Robertas Dargis

**Robertas Dargis** (g. 1960 m. rugpjūčio 9 d. Sueticha, Taišeto rajonas, Irkutsko sritis, Rusija) – buvęs Lietuvos pramonininkų konfederacijos (LPK) viceprezidentas, buvęs Lietuvos nekilnojamojo turto plėtros asociacijos (LNTPA) prezidentas (dabar – valdybos narys) ir buvęs Lietuvos buriuotojų sąjungos (LBS) prezidentas, uždarosios akcinės bendrovės „EIKA Group“ įkūrėjas ir valdybos pirmininkas, buriuotojas, visuomenės veikėjas.

## Biografija
1978 m. baigė Mažeikių 3-ąją vidurinę mokyklą. 1978–1983 m. studijavo Vilniaus inžineriniame statybos institute (dab. VGTU), inžinierius statybininkas. 1983–1987 m. Kaišiadorių HAE statybos valdybos darbų vykdytojas. 1987–1992 m. VĮ „Aras“ darbų vykdytojas, aikštelės viršininkas, komercijos direktorius. 1992–1993 m. eksperimentinio projektavimo ir statybos susivienijimo „Monolitas“ generalinio direktoriaus pavaduotojas gamybai. Nuo 1993 m. UAB „Eika“, užsiimančios nekilnojamojo turto plėtra ir investicine veikla, įkūrėjas ir generalinis direktorius. Įmonių grupės „EIKA“ įkūrėjas bei valdybos pirmininkas.

1999–2000 m. Rolando Pakso Vyriausybės konsultantas būsto ir komunalinio ūkio klausimais. 2000–2001 m. R. Pakso Vyriausybės valdybos narys. 2001–2003 m. neetatinis prezidento Valdo Adamkaus patarėjas. 2003–2004 m. VGTU dėstytojas. 2007–2008 m. neetatinis premjero Gedimino Kirkilo patarėjas darnios plėtros klausimais. 2007–2008 m. Darbo grupės, rengusios Lietuvos kraštotvarkos sistemos pertvarkymo gaires, vadovas.

2001–2013 m. Lietuvos buriuotojų sąjungos prezidentas, nuo 2013–2023 m. viceprezidentas strateginiam vystymui. Vienas iš „Ambersail“ projekto iniciatorių. 2006–2010 m. dalyvavo projekte Nacionalinė pažangos premija, premijos komiteto narys. 2006–2012 m. Lietuvos statybininkų asociacijos prezidiumo narys. Urbanistinio forumo atkūrėjas – jo iniciatyva nuo 2006 m. buvo atgaivinta tradicija rengti kasmentinį Lietuvos urbanistinį forumą. 2004–2020 m. Lietuvos nekilnojamojo turto asociacijos įkūrėjas ir prezidentas. Nuo 2020 m. LNTPA valdybos narys. 2012-2020 m. Lietuvos pramonininkų konfederacijos (LPK) prezidentas. Nuo 2024 m. Lietuvos pramonininkų konfederacijos viceprezidentas. Nuo 2021 m. Nacionalinės pažangos strategijos „Lietuvos ateities vizija „Lietuva 2050“ rengimo grupės narys. 2025 m. buvo visame pasaulyje populiaraus verslo šou „Shark tank“ (liet. „Rykliai“) dalyvis-investuotojas.

Kita veikla: vienas iš vadovėlio „Darnus nekilnojamojo turto vystymas“ autorių; Dovydėno vadovėlio „Buriavimas“ leidėjas ir konsultantas. Vienas iš projekto „Amber sail“ iniciatorių; nuolatinis festivalio „Vilnius Jazz“ rėmėjas. Midsummer Vilnius mecenatas. Tarptautinių santykių ir politikos mokslų instituto globėjų tarybos narys. Projekto „Padovanok Lietuvai viziją“ autorius. Ilgametis Lietuvos muzikos ir teatro akademijos Tarybos pirmininkas. Ilgametis Kauno technologijos universiteto Tarybos narys. Dabar Mykolo Romerio universiteto Tarybos narys.

## Įvertinimas

* 2003 m. Lietuvos Respublikos Prezidento ordino „Už nuopelnus Lietuvai“ Karininko kryžius
* 2006 m. Verslo šlovės galerijos laureatas
* 2006 m. LR susisiekimo ministerijos apdovanojimas „Lietuvos garbės upeivio ženklas“
* 2007 m. Lietuvos tautinio olimpinio komiteto „Olimpinės žvaigždės“ apdovanojimas
* 2009 m. Lietuvos Respublikos Prezidento ordino „Už nuopelnus Lietuvai“ Komandoro kryžius 
* 2009 m. Petro Vileišio nominacijos laureatas
* 2009 m. „Darnios statybos“ prizas už aktyvią veiklą, siekiant įgyvendinti darnios plėtros idėjas
* 2009 m. Vilniaus miesto savivaldybės atminimo ženklas „Už nuopelnus Vilniaus savivaldai“
* 2010 m. KKSD Sporto garbės kryžius už svarbų indėlį plėtojant sportą Lietuvoje
* 2015 m. Vilniaus šv. Kristoforo statulėlė už verslo visuomeniškumą
* 2015 m. Švedijos karaliaus Karlo Gustavo XVI apdovanojimas NESCIT OCCASUM
* 2015 m. Plungės pramonininkų sąjungos garbės ženklas
* 2017 m. Šiaulių Auksinio šaulio padėkos ženklas
* 2018 m. Mažeikių rajono savivaldybės garbės pilietis
* 2020 m. Chaimo Frenkelio vardo nominacija
* Lietuvos statybininkų asociacijos garbės ženklas
* Lietuvos inžinierių sąjungos garbės ženklas
* Apdovanojimas už nuopelnus Vilniaus savivaldybei
* LR Aplinkos apsaugos ministerijos apdovanojimasw už nuopelnus gamtosaugai
* Kūno kultūros ir sporto departamento Sporto garbės Kryžius

## Šaltiniai

## Nuorodos
* R. Dargis: nuo vestuvių muzikanto iki statybų magnato, 2012-01-21
* Dargiai – apie sukurtą verslo imperiją ir jos valdymo užkulisius: yra šeimos taryba, o jei ne vaikai, verslas galėjo būti parduotas
* R. Dargis – apie bemieges naktis, be žinios dingusius pažįstamus ir perduotą verslą